<classify> SHIRIKA la Umoja wa Mataifa la Elimu, Sayansi na Utamaduni UNESCO limesema kati ya mwaka 19942018 waandishi 1,307 wameuawa duniani wakati wakifanya kazi zao za uandishi wa habari katika maeneo mbalimbali.Kati yao, waandishi 99 waliuawa mwaka jana wakati wakifanya kazi za uandishi katika maeneo mbalimbali duniani.Takwimu hizo zilitolewa na Mwakilishi wa Mkurugenzi Mkuu wa Unesco, Audrey Azoulay, Mkuu wa Idara ya Mawasiliano na Habari wa Unesco, Nancy Kaizilege katika siku ya kwanza ya maadhimisho ya uhuru wa vyombo vya habari duniani inayofanyika kimataifa Mei 3, kila mwaka, iliyofanyika jijini hapa.Hali ya kutokujali uhalifu dhidi ya waandishi wa habari ni tishio linaloathiri jamii. Tishio hili linafanya tuwe macho wakati wote. Lazima tusimame pamoja, tushikamane ili kulinda uhuru wa kujieleza na usalama wa waandishi wa habari, alisema.Azoulay alisema katika mazingira ya sasa kumekuwa na kukithiri kwa vitendo vya kuwazuia waandishi kufanya kazi zao, kukatazwa, kupotea na hata kuuawa wakati wakitekeleza kazi zao.Alisema mataifa yote wanachama, pamoja na mashirika ya kiraia na mashirika ya kitaalamu, katika siku hiyo wanasherehekea uhuru wa vyombo vya habari na haki ya kupata habari, ambayo ni muhimu kwa jamii yoyote ya kidemokrasia.Kaulimbiu ya maadhimisho hayo ya 26 ni Vyombo vya Habari kwa Demokrasia: Tasnia ya Habari na Uchaguzi katika Nyakati za Upotoshaji wa Taarifa ambapo katika mwaka huu, mkutano wa kimataifa umeandaliwa pamoja na serikali ya Ethiopia na Umoja wa Afrika huko Addis Ababa, kuanzia Mei 2 hadi 3.Kauli hiyo inajadiliwa katika mikutano na matukio mengi duniani kote- ikizingatia mazingira ya sasa, ikiwemo kukithiri kwa vitendo kama uzuizi, unyanyasaji, kukamatwa kinyume cha sheria na hata mauaji, ambayo huzuia waandishi wa habari kufanya kazi zao kwa uhuru.Awali, Mwenyekiti wa Kamati ya maandalizi ya siku ya uhuru wa vyombo vya habari, Nevil Meena alisema uhuru wa vyombo vya habari nchini umekuwa ukiendelea kushuka kutokana na ripoti mbalimbali zinazotolewa.Alisema ripoti ya waandishi wasio na mipaka iliyotolewa Aprili mwaka huu, inaonesha kwamba uhuru wa vyombo vya habari umeshuka nchini kwa nafasi 35 kutoka nafasi ya 93 kati ya 180 ya mwaka 2018 hadi nafasi ya 118 katika mwaka huu.Uhuru huo umekuwa ukiendelea kushuka kwani mwaka uliotangulia Tanzania ilishuka kwa nafasi 10 kutoka nafasi ya 83 mwaka 2017 hadi nafasi ya 93 mwaka jana, alisema.Alisema jambo hilo linatakiwa kujadiliwa kwa undani na tasnia ya habari kwa ujumla pamoja na watunga sera ambao ni serikali katika kutafuta suluhisho la kwa nini uhuru wa vyombo vya habari umekuwa ukishuka nchini.Meena alielezea kwamba vyombo vya habari vinatakiwa kujadiliana na kutafuta suluhisho, hasa wakati huu ambapo nchi inaelekea kufanya uchaguzi wa serikali za mitaa katika mwaka huu na mwakani uchaguzi mkuu.Alisema vyombo vya habari, vikiongozwa na Jukwaa la Wahariri ambalo linaratibu maadhimisho ya siku ya habari nchini mwaka huu, vimeamua kufanya kwa mara ya pili siku ya uhuru jijini hapa kutokana na taasisi nyingi za habari kuanzisha ofisi zake hapa pamoja na serikali kuhamia Dodoma.Historia ya siku hiyo inaonesha kwamba mwaka 1993, mkutano mkuu wa Umoja wa Mataifa UN ulitangaza kwamba Mei 3, kila mwaka kuwa Siku ya Uhuru wa Waandishi wa Habari, baada ya kukubali mapendekezo ya Mkutano Mkuu wa Unesco.Siku ya uhuru wa vyombo vya habari inakumbusha wadau wote kuheshimu na kuimarisha haki ya uhuru ya kujieleza iliyoainishwa chini ya ibara ya 19 ya Azimio la Kimataifa la Haki za Binadamu la mwaka 1948.  <topic>: kitaifa 